বিদেশে থাকায় বঙ্গবন্ধুর দুই কন্যা শেখ হাসিনা ও শেখ রেহানা প্রাণে বেঁচে গিয়েছিলেন ঠিকই কিন্তু পরিবারের সকলকে হারানোর বেদনা, ক্ষমতার পালাবদলে কাছের মানুষগুলির রঙ পালটানো দেখা আর সেই হত্যাকাণ্ডের বিচার চাইতে দেশে আসতে না পারায় মানসিক মৃত্যু হয়েছিল তাঁদের সেদিনই। বঙ্গবন্ধুর কন্যাদেরও হত্যার কম ষড়যন্ত্র করেনি ঘাতকের দল। বঙ্গবন্ধুর বড় কন্যা শেখ হাসিনাকে বিদেশে হত্যার চেষ্টা করা হয়, দেশে এসে বাবা,মা, ভাই, ভাবী সহ ছোট রাসেলের মুখটাও শেষ বারের মতন দেখতে দেওয়া হয় নি। দেশে ফিরে আসাতেও নানা বাধা বিপত্তি। শত প্রতিকূলতা পাড়ি দিয়ে দেশে ফেরার পর ২১ বার তাঁকে হত্যাচেষ্টা করা হয় শেখ হাসিনাকে। এতবার মৃত্যু মুখ থেকে ফিরে এসেও হাল ছাড়েন নি শেখ হাসিনা। বরং আরও দৃঢ় সংকল্প নিয়ে বলেছেন, ‘প্রাণ গেলে যাক তাও দেশের জন্যে কিছু করে যেতে চাই।‘